फरीदाबाद. नगरनिगम चुनाव के लिए नई वार्डबंदी का ड्राफ्ट सोमवार को भी तय नहीं हो पाया। इसका सबसे बड़ा कारण विधानसभा क्षेत्र की आबादी को दूसरी विधानसभा क्षेत्र के वार्ड में शामिल करना बताया जा रहा है। इन समेत 128 आपत्तियां निगम के पास आई हैं।
इनमें बीजेपी के दो विधायकों की आपत्तियां भी शामिल हैं। दोनों विधायक अपने-अपने विधानसभा क्षेत्र की आबादी को अपने ही वार्डों के अंदर रखना चाहते हैं। सोमवार को कमेटी में एक बार फिर से इन आपत्तियों को दूर करने के लिए एक और मौका दिया है। अब 12 जनवरी को वार्डबंदी का फाइनल ड्राफ्ट तैयार हो सकता है। अगर फाइनल ड्राफ्ट तैयार हो गया तो इसे सरकार के पास भेज दिया जाएगा।
लटकसकते हैं चुनाव
वार्डबंदीकी आपत्तियां दूर होने के कारण फाइनल ड्राफ्ट तैयार नहीं हो पा रहा है। फाइनल ड्राफ्ट तैयार होकर सरकार के पास जाएगा। इसके बाद सरकार इस ड्राफ्ट को प्रकाशित करेगी। इसके बाद नगर निगम चुनाव की घोषणा की जा सकती है। अब केवल फरीदाबाद नगर निगम के चुनाव वार्डबंदी फाइनल होने के कारण ही लटके हुए हैं। इसे फाइनल होते ही फरवरी मार्च में निगम चुनाव की घोषणा हो सकती है।
कहां है विवाद
वार्डबंदीमें बड़खल विधानसभा क्षेत्र के वार्ड नंबर-12 में फरीदाबाद विधानसभा क्षेत्र के एसी नगर के साढ़े सात हजार मतदाताओं को शामिल कर लिया है। ऐसे ही वार्ड नंबर 28 में खेड़ी पुल चौक के आसपास के आठ हजार मतदाताओं को शामिल कर लिया गया है।
दो विधायकों ने अपने-अपने विधानसभा क्षेत्र के वोटरों को दूसरे विधानसभा क्षेत्र के वार्ड में शामिल करने की आपत्ति लगाई है। इन पर विचार चल रहा है। सोमवार को आपत्तियां दूर नहीं हो सकीं। कमेटी के सदस्यों को एक और मौका दे दिया है। वे अब वार्डबंदी के लिए जल्द और सुझाव देंगे। 12 जनवरी को फिर से मीटिंग होगी और ड्राफ्ट फाइनल हो गया तो इसे सरकार के पास मंजूरी के लिए भेजा जाएगा। -रविसिंगला, पूर्व सीनियर टाउन प्लानर एवं सलाहकार, नगर निगम मेरे समेत अन्य पूर्व पार्षद कमेटी के सदस्यों से आपत्तियों को दूर करने के लिए सुझाव मांगे थे। उन्होंने काफी आपत्तियों दूर कर दी हैं। अब कुछ बची हैं। उन्हें जल्द दूर कर लिया जाएगा। 12 जनवरी को सभी आपत्तियों को दूर कर लिया जाएगा। अब सभी के विवाद सुलझा दिए हैं। -अजयबैसला, पूर्व पार्षद सदस्य, नई वार्डबंदी कमेटी।
निगम क्षेत्र की आबादी वार्ड
निगम क्षेत्र की आबादी 14, 14, 050
कुल वार्डों की संख्या 40
वार्ड में औसत आबादी 35,351
ऐसे शुरू हुआ वार्डबंदी का खेल
-9फरवरी 2015 को तत्कालीन महापौर अशोक अरोड़ा की अध्यक्षता में वरिष्ठ उपमहापौर मुकेश शर्मा, उपमहापौर राजेंद्र भामला, पार्षद योगेश ढींगड़ा, अनिल शर्मा राव रामकुमार को सदस्य रखते हुए वार्ड परिसीमन के लिए वार्डबंदी कमेटी का गठन किया।
-26 मई 2015 को सरकार ने नगर निगम फरीदाबाद भंग कर दी।
-16 जून 2015 को सरकार ने नगर निगम एक्ट की धारा 6 के तहत फरीदाबाद नगर निगम के वार्ड की संख्या 35 से बढ़ाकर 40 करने की अधिसूचना जारी की।
-6 जुलाई 2015 को राज्य सरकार ने 40 वार्डों में से 4 अनुसूचित जाति (दो महिलाओं सहित), 14 महिला वार्ड तथा दो पिछड़े वर्ग के लिए आरक्षित करने की अधिसूचना जारी की।
-20 जुलाई 2015 को निगमायुक्त प्रस्ताव पारित किया कि 40 वार्ड के लिए नई वार्डबंदी कमेटी बनाई जाए।
-28 जुलाई 2015 को निगमायुक्त ने निगम के प्रस्ताव के अनुसार पूर्व पार्षद द्रोपदी अदलखा, सुंदर माहौर, ओमप्रकाश रक्षवाल तथा दयाचंद यादव की एक अस्थायी वार्डबंदी कमेटी का गठन किया।
-28 अगस्त 2015 को सरकार ने वार्डबंदी का प्रारूप दावे आपत्तियों के लिए अधिसूचित कर दिया
-8 सितंबर 2015 को हाईकोर्ट ने पूर्व उपमहापौर राजेंद्र भामला की एक याचिका पर सुनवाई करते हुए वार्डबंदी की कार्यवाही पर स्थगन आदेश दे दिया।
-13 अक्टूबर 2015 को हाईकोर्ट ने याचिका पर निर्णय देते हुए कहा कि नगर निगम एक्ट के अनुसार वार्डबंदी कमेटी का गठन होना चाहिए, इसके बाद निगमायुक्त ने हाईकोर्ट के आदेश आने पर नई वार्डबंदी कमेटी के रूप में पूर्व पार्षद राजेंद्र अग्रवाल, सतीश चंदीला, अजय बैसला, पूर्ण देवी कुलदीप तेवतिया को नमित कर दिया।
-14 दिसंबर को नई वार्डबंदी कमेटी की पहली बैठक हुई।
-21 दिसंबर को दूसरी बैठक हुई अब यह कमेटी।
hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva bho_Deva bho_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva